CORRESPONDANCE DU COMTE DE LEYCESTER. 135 
XX VIIL 
Henri III, Roi de France, à Elizabeth, Reine 
d'Angleterre. *) 
Sur des navires pris par des vaisseaux anglais. 
Paris, 19 juillet 1586. 
Très haulte ete. Nous estimions que les continuelles plainctes, 
que nous vous avions faictes et faict faire par nostre Ambassadeur 
résident près de vous des ordinaires et fréquentes déprédacions, 
qui se font par vos subjectz suer les nostres, deussent les faire 
cesser pour l’advenir et que vous y deussés donner l’ordre requis, 
scellon que vostre Ambassadeur résident par deca avoyt promis 
et encores lorsqu'il fust advizé de députer de chacune de nos partz 
aucuns des conseillers de nostre conseil pour entendre lesdictes 
plainctes et en faire faire prompte raizon et justice. Toutesfoys 
nous avons esté advertis, que de naguères les navires, que vous 
tenez en mer, ont prins quatre ou cinq vaisseaulx chargés de 
bléez apartenant à noz subjectz et entre autres ung navire nom- 
mée La Petite Serpente, du port de cinq cent tonnes, duquel est 
maystre Robert, le commissaire de nostre ville de Dieppe, et 
propriétaire pour le tout Fernant de Quintavoines, sieur de Bré- 
tigny, habitant de nostre ville de Rouen, lequel navire retournant 
de la Belthe, pais d’Hostelande, chargée de bléez pour venir 
descendre audict Dieppe, auroyt esté pris par vostres vaisseaulx 
de guerre au dit destroit de Callays et mené à la Flessingue, 
où le blée auroyt esté déclaré de bonne prinse, ledict navire rendu 
audict propriétaire et est depuis derechef aresté sans en dire les 
causes, n'ayant mesme voulu ceulx dudict Flessingue entendre 
les propriétaires et advocatz dudict sieur de Brétigny, encores 
qu'ilz scachent bien, qu’il est frangoys et nostre subject naturel, 
ce que nous trouvons fort estrange et insupportable après vous 
avoir tant de foys requiz de faire cesser telles insolences et 
iniures commises à nos susdicts subjectz par les vostres, vous 
1) Copie. 
ARCHIVES XI. 19 
